
Rainforest Alliance Certified logóval ellátott termékek fogyasztói vizsgálata Magyarországon

Kulcsszavak: Rainforest Alliance; fogyasztó; magatartás; marketing; élelmiszer
A dolgozatom a fenntarthatósági címkékkel, azon belül is a Rainforest Alliance tanúsítvánnyal ellátott termékekkel kapcsolatos ismereteket és viselkedéseket vizsgálja a magyar fogyasztók körében. A kutatás célja a fogyasztói hozzáállás megismerése ezen fenntarthatósági tanúsítvánnyal biztosított termékek alapján, valamint a motiváló és akadályozó tényezők feltérképezése. Szakirodalmi áttekintésben a fenntarthatóság fogyasztói oldalát vizsgálata történik, kitérve a tudatos fogyasztásra, a Rainforest Alliance szervezet működésére, valamint a fenntarthatósági tanúsítványok globális szerepére.
Kvantitatív kutatás keretein belül egy online kérdőív segítségével készítettem felmérést, amelyet 218 fő töltött ki. Ezen kérdőív eredményeinek elemzése történt meg a dolgozatban. A kérdőív célja a demográfiai adatok, az élelmiszerfogyasztási szokások és a vásárlók főbb motivációinak megismerése volt. Leíró és korrelációs statisztikai elemzések mentén vizsgáltam meg a kapott válaszokat.
A kitöltők válaszainak eredményéből az látható, hogy a többség már értesült a Rainforest Alliance logóról, azonban mélyeb ismeretei csak egy kisebb csoportnak vannak a témában. A minőség, a frissesség és az ár befolyásolja leginkább a válaszadók élelmiszervásárlási szokásait. A legfontosabb információs csatornák közé a közösségi média és az élelmiszerüzletek kategória került. A kapott adatokból arra következtethetünk, hogy a fogyasztói magatartást a fenntarthatósági címkékhez a szélesebb körben való ismertetés tudná növelni. A Rainforest Alliance Certified termékek vásárlásának elsődleges okai közé tartozik a kíváncsiság. Kijelenthető, hogy sokan tudatosság nélkül vásárolják meg az ilyen termékeket, mivel nem veszik észre a terméken található fenntarthatósági tanúsítvány logóját.
Javaslatok alapjául szolgált a közösségi média és élelmiszerüzletek információs csatornák népszerűsége a fogyasztói körben. Emiatt aktív Magyarországra összepontosított Rainforest Alliance közösségi oldalak létrehozása és élelmiszerüzletekben való látványos elemekkel növelhető a szervezet termékeinek népszerűsége. 



